Surathai21/ocs-krisdika huggingface dataset:
กฎกระทรวง (พ.ศ. 2538) ออกตามความในพระราชบัญญัติเงินทดแทน พ.ศ. 2537
วันที่ประกาศ: 1995-03-23

content: กฎกระทรวง (พ.ศ. ๒๕๓๘) ออกตามความในพระราชบัญญัติเงินทดแทน พ.ศ. ๒๕๓๗
content: อาศัยอำนาจตามความในมาตรา ๖ และมาตรา ๒๔ แห่งพระราชบัญญัติเงินทดแทน พ.ศ. ๒๕๓๗ รัฐมนตรีว่าการกระทรวงแรงงานและสวัสดิการสังคมออกกฎกระทรวงไว้ ดังต่อไปนี้
content: ในกรณีที่นายจ้างและลูกจ้าง หรือผู้มีสิทธิตามมาตรา ๒๐ แล้วแต่กรณีตกลงกันจ่ายค่าทดแทนในคราวเดียวเต็มจำนวนหรือเป็นระยะเวลาอย่างอื่น นายจ้างจะหักส่วนลดได้ในอัตราร้อยละสองต่อปีของค่าทดแทนที่ลูกจ้างหรือผู้มีสิทธิตามมาตรา ๒๐ ได้รับจากนายจ้าง
content: ให้ไว้ ณ วันที่ ๒๐ กุมภาพันธ์ พ.ศ. ๒๕๓๘ ยุทธ อังกินันทน์ รัฐมนตรีช่วยว่าการฯ ปฏิบัติราชการแทน รัฐมนตรีว่าการกระทรวงแรงงานและสวัสดิการสังคม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๒๔ แห่งพระราชบัญญัติเงินทดแทน พ.ศ. ๒๕๓๗ บัญญัติให้การจ่ายค่าทดแทนตามมาตรา ๑๘ หรือมาตรา ๑๙ นายจ้างและลูกจ้าง หรือผู้มีสิทธิตามมาตรา ๒๐ แล้วแต่กรณี จะตกลงกันจ่ายค่าทดแทนในคราวเดียวเต็มจำนวนหรือเป็นระยะเวลาอย่างอื่นก็ได้
content: แต่นายจ้างจะหักส่วนลดเกินอัตราที่กำหนดในกฎกระทรวงไม่ได้ จึงจำเป็นต้องออกกฎกระทรวงนี้